చంద్రాయణగుట్ట ఫ్లైఓవర్

చంద్రాయణగుట్ట ఫ్లైఓవర్, తెలంగాణ రాష్ట్ర రాజధాని హైదరాబాదులోని చాంద్రాయణగుట్ట ప్రాంతంలో నిర్మించిన ఫ్లైఓవర్. ఈ ప్రాంతంలో ట్రాఫిక్ రద్దీని నియంత్రించేందుకు తెలంగాణ ప్రభుత్వం ఆధ్వర్యంలో 45.90 కోట్ల రూపాయలతో 674 మీటర్ల పొడవైన ఫ్లై ఓవర్ ఈ ఫ్లైఓవర్ నిర్మించబడింది. శంషాబాదులోని రాజీవ్ గాంధీ అంతర్జాతీయ విమానాశ్రయం నుండి ఎల్బీనగర్ మీదుగా నల్గొండ, వరంగల్ వైపు వెళ్ళేవారికి ఈ ఫ్లైఓవర్ ఉపయోగపడుతుంది.

నిర్మాణం 
అంతకుముందున్న ఉన్న 4 లైన్ల చంద్రాయణగుట్ట ఫ్లైఓవర్ నుండి 585 మీటర్ల నుండి 1110 మీటర్లు పొడిగించబడింది. స్ట్రాటజిక్ రోడ్ డెవలప్‌మెంట్ ప్లాన్ (ఎస్‌ఆర్‌డిపి) కింద 2018లో ఈ ఫ్లైఓవర్ నిర్మాణ పనులు ప్రారంభించబడి కోవిడ్-ప్రేరిత లాక్‌డౌన్, వరదల కారణంగా నిర్మాణం ఆలస్యమైంది. ఫ్లైఓవర్‌ కింద పచ్చదనం కోసం మొక్కలను, ఫిల్లర్ల నడుమ చక్కటి గార్డెనింగ్‌ను ఏర్పాటుచేశారు.

ప్రారంభం
2022 ఆగస్టు 27న తెలంగాణ రాష్ట్ర హోంమంత్రి మహమూద్ అలీ ఈ ఫ్లైఓవర్ ను ప్రారంభించాడు. ఈ కార్యక్రమంలో స్థానిక ఎమ్మెల్యే అక్బరుద్దీన్ ఒవైసీ, స్థానిక ప్రజాప్రతినిధులు తదితరులు పాల్గొన్నారు.

మూలాలు

హైదరాబాదు రవాణా
తెలంగాణ రహదారులు
తెలంగాణ ప్రభుత్వ నిర్మాణాలు
హైదరాబాదులోని ఫ్లైఓవర్లు